
	Rīgā
	PARAKSTĪŠANAS DATUMS IR PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS




1. Veiktas izmaiņas Elektronisko iepirkumu sistēmā pie iepirkuma Nr.LVC 2024/81/AC profila https://www.eis.gov.lv/EKEIS/Supplier/Procurement/128383  sadaļā “Iepirkuma termiņi”: 
[bookmark: _Hlk514150041]	“Piedāvājumu iesniegšanas termiņš ir līdz 2024. gada 2.decembra plkst.1000, un tie EIS e-konkursu apakšsistēmā tiks atvērti 2024.gada 2.decembrī plkst.1400, izņemot Publisko iepirkumu likuma (turpmāk arī – PIL) 68. panta septītajā daļā minēto gadījumu.”

2. Papildināt iepirkuma nolikuma 5. pielikumu “Darba uzdevums” ar jaunu 3.9. apakšpunktu šādā redakcijā:
“3.9. Izpildītājs, izstrādājot Pasūtītāja uzdevumā dažādus dokumentus, kuri tiks izmantoti publiskošanai, kā, piemēram, prezentācijas, oficiālie atzinumi u.tml., izmanto Pasūtītāja apstiprināto korporatīvo stilu dokumentu noformēšanai. Šāda veida dokumentos Izpildītājs norāda teksta veidā savu nosaukumu kā dokumenta izstrādātājs, vienlaikus nenorādot citus savas firmas apzīmējumus kā logotipu, grafiskus attēlus vai aprakstus.”

3. Izteikt iepirkuma nolikuma 6. pielikuma “Līguma projekts” 4.1. apakšpunktu šādā redakcijā:
“4.1. Izpildītā Darba pieņemšana notiek saskaņā ar Līguma 4.2. apakšpunktā noteiktajiem Darba izpildes posmiem un tādos termiņos un starptermiņos, kādi noteikti Darba izpildes grafikā, kuru Izpildītājs izstrādās saskaņā ar Darba Uzdevuma 3.2. un 4.4.5. apakšpunktiem Līguma izpildes laikā un kurš pēc Pasūtītāja apstiprināšanas kļūs par Līguma pielikumu un tā neatņemamu sastāvdaļu (turpmāk – Darba izpildes grafiks). Izpildītājs iesniedz Pasūtītājam izpildīto Darbu vismaz 5 (piecas) darba dienas pirms Darba izpildes grafikā noteiktā termiņa vai starptermiņa, ņemot vērā Līguma 4.5. apakšpunktā noteikto izpildītā Darba pārbaudes laiku no Pasūtītāja puses. Ja Izpildītājs neievēro šajā punktā noteikto, Izpildītajam tiek aprēķināts līgumsods Līguma 10.3. apakšpunktā noteiktajā apjomā.”

4. Izteikt iepirkuma nolikuma 6. pielikuma “Līguma projekts” 4.5. apakšpunktu  šādā redakcijā:
“4.5. Ja, pieņemot Darbu, Pasūtītājs konstatē Darba trūkumus un neatbilstību Līguma noteikumiem, Pasūtītājs neparaksta Darba nodošanas – pieņemšanas aktu. Šādā gadījumā 5 (piecu) darba dienu laikā no Darba nodošanas – pieņemšanas akta saņemšanas dienas Pasūtītājs sagatavo un nosūta Izpildītājam aktu par konstatētajiem Darba izpildes trūkumiem (turpmāk – Neatbilstību akts), nosakot saprātīgu to novēršanas termiņu un veidu,  kā arī citu informāciju pēc Pasūtītāja ieskatiem. Nosakot saprātīgu Darba izpildes trūkumu novēršanas termiņu, Pasūtītājs ņem vērā novēršamo Darba izpildes trūkumu apjomu un to novēršanas termiņu iespējamo ietekmi uz Darba izpildes grafikā noteiktajiem Darba izpildes termiņiem un/vai starptermiņiem. Darba izpildes trūkumu novēršanai noteiktais papildu laiks netiek uzskatīts par Darba izpildes grafikā noteikto termiņu un/vai starptermiņu pagarinājumu no Pasūtītāja puses un par to tiek aprēķināts līgumsods Līguma 10.3.apakšpunkta noteiktajā apjomā, ja tiek pārsniegts Darba izpildes grafikā konkrētais termiņš un/vai starptermiņš.”

5. Izteikt iepirkuma nolikuma 6. pielikuma “Līguma projekts” 9.5. apakšpunktu  šādā redakcijā:
“9.5. Izpildītājs samaksā Pasūtītājam Līgumā noteikto līgumsodu saskaņā ar Pasūtītāja izrakstītu rēķinu vai Pasūtītājs atskaita līgumsodu no Izpildītājam paredzētā kārtējā maksājuma. Izpildītājs apmaksā Pasūtītāja izrakstīto rēķinu par līgumsodu 30 (trīsdesmit) dienu laikā no tā saņemšanas dienas. Ja Pasūtītājs pieņem lēmumu atskaitīt līgumsodu no Izpildītajam paredzētā kārtējā maksājuma, Pasūtītājs nosūta Izpildītājam paziņojumu par līgumsoda piemērošanu, iekļaujot tajā līgumsoda piemērošanas pamatojumu un aprēķinu.”

6. Dzēst iepirkuma nolikuma 6. pielikuma “Līguma projekts” 10.2. punktu, nemainot pārējo punktu numerāciju. 

7. Izteikt iepirkuma nolikuma 6. pielikuma “Līguma projekts” 14. punktu šādā redakcijā: 
“14. Pasūtītājam pieder īpašumtiesības (ieskaitot intelektuālā īpašuma tiesības) uz visiem Darba izpildes rezultātā izstrādātiem dokumentiem, atzinumiem, prezentācijām u.c. materiāliem. Pasūtītājs var pēc saviem ieskatiem padarīt šos materiālus publiski pieejamus un/vai jebkurā citā veidā rīkoties ar tiem. Ja Pasūtītājs Darba izpildes rezultātā Izpildītāja izstrādātos dokumentus, atzinumus, prezentācijas u.c. materiālus izmanto, publicē vai citādi padara tos publiski pieejamus saturiski grozītā vai saturiski pārstrādātā formātā, Pasūtītājam nav tiesības atsaukties uz Izpildītāju kā autoru. Šis aizliegums neattiecas uz gadījumiem, kad minētie materiāli tematiski tiek izmantoti pa daļām, to saturiski nemainot šo daļu ietvaros.”

8. Izteikt iepirkuma nolikuma 6. pielikuma “Līguma projekts” 15.1. apakšpunktu šādā redakcijā: 
“15.1. Izpildītājs bez Pasūtītāja rakstiskas piekrišanas nav tiesīgs izpaust trešajām personām Līguma izpildes laikā saņemto vai sagatavoto informāciju un dokumentus, t.sk. informāciju un dokumentus, kas satur atzīmi “ierobežotas pieejamības informācija”. Šis konfidencialitātes pienākums neattiecas uz publiski pieejamu informāciju un dokumentiem, kā arī uz informācijas un dokumentu atklāšanu saskaņā ar obligāti saistošām normatīvo aktu prasībām. Izpildītājs nodrošina, ka viss Līguma izpildē iesaistītais personāls, tai skaitā atbalsta personāls, ja tam ir piekļuve šādai informācijai un dokumentiem, paraksta apliecinājumu par Līguma izpildes laikā saņemtās informācijas neizpaušanu atbilstoši Izpildītāja noteiktajai iekšējai procedūrai un kārtībai (Pasūtītājs ir tiesīgs pieprasīt Izpildītajam uzrādīt šo apliecinājumu jebkurā laikā un Izpildītajam tas vienas darba dienas laikā ir jāuzrāda. Lai saņemtu šajā apakšpunktā noteikto  piekrišanu, ir jāiesniedz attiecīgs lūgums, tajā norādot nododamās informācijas apjomu, pamatojumu un personas, kuras saņems šo informāciju un parakstīs apliecinājumu par saņemtās informācijas neizpaušanu.”

